stanford-oval/wikipedia huggingface dataset:
Totojärvi
Maantiede

Järven pinta-ala on 0,75 hehtaaria ja se on 200 metriä pitkä ja 50 metriä leveä. Siihen laskee yksi metsä ja pelto-oja. Järven luusua sijaitsee järven etelärannalla, josta saa alkunsa 2,1 kilometriä pitkä laskuoja Sirppujokeen. Järvellä on 460 metriä rantaviivaa ja sen ranta on pääosin kallio- ja moreenipohjaista metsämaastoa, joka on rannassa soistunutta. Länsipuolella on järveä isompi pelto. Rannoille on rakennettu yksi loma-asunto.
Warwickin yliopisto

| Warwickin yliopisto> University of Warwick |
| --- | --- |
 lat. Universitas Warwicensis 
Motto:  Mens Agitat Molem (engl. Mind over matter)
Perustettu:  1965
Tyyppi:  Julkinen
Kansleri:  Sir Richard Lambert
Opiskelijoita:  24 683
Jatko-opiskelijoita:  9 540
Sijainti:  Coventry, Englanti  Yhdistynyt kuningaskunta
Osoite:  www.warwick.ac.uk
Yhteistyö:   Russell-ryhmä 
Warwickin yliopisto (engl. University of Warwick) on Coventryn kaupungissa Englannissa sijaitseva yliopisto. Yliopisto perustettiin vuonna 1965, ja se on nykyään yksi arvostetuimmista yliopistoista Britanniassa. Yliopisto on jatkuvasti Britannian kymmenen parhaan yliopiston joukossa kaikilla merkittävillä kotimaisilla listoilla, ja sen opiskelijat ovat Englannin toiseksi halutuimpia työelämässä heti Cambridgen yliopiston opiskelijoiden jälkeen.
Warwickin yliopisto sai QS:n kansainvälisessä, vuosien 2016/17 yliopistovertailussa sijaluvun 51. Times Higher Educationin vuoden 2017 kansainvälisessä vertailussa Warwickin yliopisto oli maailmassa 81. tasokkain.
Etenkin yliopiston taloustieteen laitos on arvostettu maailmalla. Vuonna 2017 QS sijoitti Warwickin kyseisen laitoksen sijalle 25 kansainvälisesti ja seitsemänneksi parhaaksi Euroopassa. The Complete University Guide -sivusto nimesi samaisen laitoksen parhaaksi koko maassa vuonna 2014 ennen mainekkaita Oxfordin ja Cambridgen yliopistoja. The Times Higher Education niin ikään antoi laitokselle sijoituksen 20 maailmassa vuoden 2017 vertailussa.
Warwickin yliopisto kuuluu Russell-ryhmään, johon kuuluu suurin osa Yhdistyneen kuningaskunnan parhaista yliopistoista.
Warwick University House.
Yliopiston kampusta.
Opiskelijoita istuskelemassa yliopiston piha-alueen portaikolla.
Lääketieteellisen opetuksen tiloja.
Tietojenkäsittelyn opetuksen rakennuksia.
Liiketoiminnan opetustiloja (business school).
Aiheesta muualla

Kuvia tai muita tiedostoja aiheesta Warwickin yliopisto Wikimedia Commonsissa
Torgeir Bryn

| Torgeir Bryn> Henkilötiedot |
| --- | --- |
Koko nimi:  Torgeir Bryn
Syntynyt: 8. elokuuta 1964 (ikä 60) Oslo
Kansalaisuus:   Norja
Koripalloilija
Pelipaikka:  sentteri
Pituus:  206 cm
Paino:  113 kg
Pelaajaura
Yliopistojoukkueet
1983–1984 1987–1989:  Miracosta College Texas State
Seurajoukkueet
1982–1985 1989 1989–1990 1990 1990 1990 1991–1993 1992 1993 1993 1995 1995 1996 1996 1996 1996 1998 1999 2000 2000–2002 2003 2007–2010:   Ammerud Basket  Los Angeles Clippers  Tulsa Fast Breakers  San Jose Jammers  Quad City Thunder  Damme BAC  Fort Wayne Fury  CB Breogán  Omaha Racers  ALM Everux  SL Benfica  CB Estudiantes  Élan Béarnais Pau-Orthez  SL Benfica  BC Žalgiris  Élan Béarnais Pau-Orthez  Le Mans Sarthe Basket  Gent Blue Fox BC  Aris BC  Oslo Kings  Harstad Vikings  Ammerud Basket
Maajoukkueet
:   Norja
Ottelut (pisteet):  111
Torgeir Bryn (s. 8. elokuuta 1964 Oslo) on norjalainen entinen koripalloilija, pelipaikaltaan sentteri.
Bryn on ainoa norjalainen NBA:ssa pelannut koripalloilija. Hän pelasi kolme ottelua Los Angeles Clippersissä kaudella 1989–1990. Hän palasi takaisin Eurooppaan vuonna 1993, ja lopetti uransa lopullisesti 45-vuotiaana vuonna 2010.
Bryn on pelannut eniten otteluita (111) Norjan maajoukkueessa.
Tulenjohtaja

Tulenjohtaja, eli TJA, on tehtävänimike Suomen puolustusvoimissa.
Tulenjohtaja, yleensä upseeri, toimii tulenjohtopartion johtajana. Hänen tehtävänään on ohjata epäsuoraa tulta (tykistö, heittimistö jne.) haluttuun suuntaan ja vaikutukseen yhdessä tulenjohtopartionsa kanssa. Partioon kuuluvat tulenjohtajan lisäksi myös tulenjohtoaliupseeri sekä kaksi miehistön jäsentä – tulenjohtomies ja viestimies.
Tulenjohtaja johtaa tykistön tulta, ja ilman tulenjohtajaa tykistön on mahdoton suunnata tulensa monien kilometrien päähän tuliasemistaan. Yleensä yksittäisellä tulenjohtajalla on tosin käytössään vain korkeintaan yksi kranaatinheitinkomppania tai yksi tykistön patteristo. Tarvittaessa voidaan tosin keskittää myös useiden tuliyksiköiden tuli. Tulenjohtaja saa tuliyksikkönsä käyttöön omalta esimieheltään, joka on lähes poikkeuksetta tulenjohtopäällikkö (poikkeuksena jotkin tiedustelutulenjohtajat, jotka saavat käyttöönsä tuliyksiköt suoraan tulenjohtokomentajalta).
Maatulenjohdossa tulenjohtajan taistelijaparina toimii jalkaväkijoukkueen johtaja. Meritulenjohdossa (rannikkotykistössä) tulikomennot tulevat puolestaan ylemmästä esikunnasta.
Tulenjohtaja kuuluu TJ-ryhmään, johon kuuluvat TJA (tulenjohtaja), TJ-AU (tulenjohtoaliupseeri), tulenjohtomies ja viestimies.
Too Good to Lose

| ”Too Good to Lose” Rebecca Ferguson |
| --- | --- | --- |

Singlen tiedot
 Albumilta: Heaven
 B-puoli: ”On & On”
 Äänitetty : 2011
 Julkaistu: 2. maaliskuuta 2012
 Formaatti: CD, digitaalinen
 Tekijä(t): Ferguson, Eg White
 Tuottaja(t): White, Mike Spencer
 Kesto: 03.44
 Levy-yhtiö: Syco, RCA
Rebecca Fergusonin muut singlet
| ”Nothing’s Real but Love” 2011 | ”Too Good to Lose” 2012 | ”Glitter & Gold” 2012 |
Too Good to Lose on englantilaisen laulaja-lauluntekijä Rebecca Fergusonon toinen single hänen ensimmäiseltä studioalbumiltaan Heaven. Single julkaistiin Isossa-Britanniassa 2. maaliskuuta 2011, ja julkaisijana toimi Syco Music. Kappaleella Ferguson kertoo kuinka jättäisi kaiken, kunhan vain saisi olla rakastamansa miehen kanssa, joka on liian hyvä menettäväksi (eng. Too good to lose). Brittiläisen rock-yhtye Longpigsin kappale "On & On" on singlen B-puoli.
Digital Spy ja Soul Culture-lehti antoivat kappaleelle myönteiset arviot. Digital Spyn kriitikko Robert Copsey antoi singlelle neljä tähteä viidestä kuvaillen sitä eloisaksi ja sivistyneeksi. Soul Culture nosti sen yhdeksi Fergusonin esikoisalbumin parhaista kappaleista ja kirjoitti sen olevan "tunnelmaa kohottava". Too Good to Lose on artistin itsensä lempikappale albumilta.
Kappaleen musiikkivideo kuvattiin Californiassa, ja se julkaistiin YouTubessa 1. helmikuuta 2012. Videolla Ferguson kävelee kadulla punaiseen mekkoon pukeutuneena. Too Good to Lose ei onnistunut saamaan kaupallista menestystä, ja sen ainoaksi listamerkinnäksi jäi Britannian singlelistan sija 186.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Too Good to Lose | Rebecca Ferguson, Eg White | 3.44 |  |  |  |  |  |  |
| 2. | On & On | Crispin Hunt, Richard Hawley, Diarmuid Boyl | 3.53 |  |  |  |  |  |  |
Listasijoitukset

| Lista (2012) | Korkein sijoitus |
| --- | --- |
 Iso-Britannia: 186
Aiheesta muualla

Kappaleen virallinen musiikkivideo Youtubessa
Rebecca Ferguson
| --- | --- |
Studioalbumit:   Heaven  Freedom  Lady Sings the Blues 
Singlet:   "Nothing's Real but Love"  "Too Good to Lose"  "Glitter & Gold"  "Backtrack"  "Shoulder to Shoulder"  "Teach Me How to Be Loved"  "I Hope"  "Light On"  "All That I've Got"  "Get Happy" 
EP:t:  iTunes Festival: London 2012
Muuta:   Diskografia  Syco Music
Tristan Keuris

Tristan Keuris (3. lokakuuta 1946, Amersfoort – 15. joulukuuta 1996, Amsterdam) oli alankomaalainen säveltäjä.
Keuris opiskeli vuosina 1962–1969 Ton de Leeuwin johdolla Utrechtin konservatoriossa. Hän itse opetti myöhemmin sävellystä ja musiikinteoriaa Groningenissa, Utrechtissa, Hilversumissa ja Amsterdamissa.
Keuris sai kansainvälistä tunnustusta mm. sinfoniallaan (1974), joka voitti vuoden 1975 Matthijs Vermeuler -palkinnon. Muuhun tuotantoon kuuluu esimerkiksi lukuisia orkesteriteoksia, vokaalimusiikkia sekä kamarimusiikkia, kuten saksofonikvartetto ja kaksi jousikvartettoa.
Keurisille myönnettiin vuonna 1982 Hilversumin kulttuuripalkinto. Hän kuoli 50-vuotiaana Amsterdamissa.
Tristan Luneau

| Tristan Luneau> Henkilötiedot |
| --- | --- |
Syntynyt: 12. tammikuuta 2004 (ikä 20) Victoriaville, Quebec
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  185 cm
Paino:  79 kg
Seura
Seura (P):  Anaheim Ducks
Sarja:  NHL
Nyk. seura:  San Diego Gulls (AHL)
Pelaajaura
Pääsarjaura:  2023–
NHL-varaus:  53. varaus, 2022 Anaheim Ducks
Tristan Luneau (s. 12. tammikuuta 2004 Victoriaville, Quebec, Kanada) on kanadalainen jääkiekkoilija. Luneau pelaa NHL-joukkue Anaheim Ducksin organisaatiossa. Ducks varasi hänet toisella kierroksella 53. varausvuorolla vuoden 2022 NHL:n varaustilaisuudessa. Ennen NHL-uraansa Luneau edusti kolmen kauden ajan QMJHL-joukkue Gatineau Olympiquesia. Hänen pelipaikkansa on puolustaja ja hänen kätisyytensä on oikea. Luneau on pelannut seitsemän NHL:n runkosarjan ottelua. Näissä otteluissa hän on tehnyt yhden maalin ja kaksi syöttöä eli kolme tehopistettä.  Tilastot päivitetty 14. joulukuuta 2023.
What a Wonderful World

| ”What a Wonderful World” Louis Armstrong |
| --- | --- | --- |

Kappaleen tiedot
 Julkaistu: 1968
 Tyylilaji: pop
What a Wonderful World on Louis Armstrongin esittämä kappale vuodelta 1967. Kappaleen sanoitukset teki George Douglas alias Bob Thiele ja sävellyksessä apuna hänellä oli George David Weiss.
Kappale oli muun muassa Britannian singlelistan ensimmäisellä sijalla neljän viikon ajan. Yhdysvalloissa se jäi aluksi vähemmälle huomiolle, mutta se sai myöhemmin enemmän huomiota esimerkiksi elokuvan Hyvää huomenta, Vietnam myötä.
Kappaleesta on tehty lukuisia cover-versioita. Kappaletta ovat esittäneet muun muassa Joey Ramone, Celine Dion ja Connie Talbot. Kappale esiintyy myös muun muassa elokuvassa Harold & Kumar 2: Pako Guantanamosta.
Kappaleesta on tehty suomenkielinen käännöskappale nimeltä "Kuinka kaunista on", jonka levytti ensimmäisenä Lasse Mårtenson vuonna 1968.
Troy Davis

Troy Davisin puolesta järjestetty mielenosoitus.
Troy Anthony Davis (s. 9. lokakuuta 1968 – 21. syyskuuta 2011) oli yhdysvaltalainen henkilö, joka tuomittiin vuonna 1991 kuolemaan 19. elokuuta 1989 Georgian Savannah'ssa tapahtuneesta poliisin, Mark MacPhailin, murhasta. MacPhail ammuttiin kuoliaaksi, kun hän oli auttamassa koditonta ihmistä, joka oli joutunut hyökkäyksen kohteeksi Burger Kingin parkkipaikalla.
Davis itse kiisti syyllisyytensä aina kuolemaansa saakka. Davis valitti tuomiostaan vetoomustuomioistuimeen ja myöhemmin Yhdysvaltain korkeimpaan oikeuteen, mutta hänen tuomionsa ei muuttunut valitusten aikana.
Davisin tuomio herätti Yhdysvalloissa paljon keskustelua ja suuri joukko ihmisiä uskoi Davisin syyttömyyteen. Davisin oikeudenkäynnissä esitettiin hyvin vähän fyysisiä todisteita hänen syyllisyytensä puolesta, minkä lisäksi osa Davisia vastaan todistaneista todistajista oli muuttanut kertomustaan Davisin teloitukseen mennessä. Davisin teloittamista vastustanut julkinen addressi keräsi teloitukseen mennessä yli 630 000 vastustusta. Muun muassa entinen presidentti Jimmy Carter sekä 51 Yhdysvaltain kongressin jäsentä vaativat teloituksen perumista.
Davis teloitettiin 21. syyskuuta 2011 myrkkyruiskeella. Davis todettiin kuolleeksi kello 23.08 paikallista aikaa (03:08 GMT 22. syyskuuta).
Wendell Lira

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Wendell Silva Lira
Syntymäaika: 7. tammikuuta 1989
Syntymäpaikka: Goiânia, Brasilia
Pelipaikka: hyökkääjä
Pituus: 174 senttimetriä
Paino: 68 kilogrammaa
Seura
Seura: Vila Nova
Junioriseurat
0000–2009: Goiás
Seurat
| Vuodet | Seura | O | (M) |
| 2007–2012 | Goiás | 21 | (2) |
| 2010 | → Fortaleza (laina) | 4 | (0) |
| 2012–2013 | Atlético Sorocaba |  ? | (?) |
| 2012 | Trindade |  ? | (?) |
| 2013 | Goianésia | 16 | (0) |
| 2013 | Novo Horizonte |  ? | (?) |
| 2014 | URT | 3 | (0) |
| 2014–2015 | Anapolina | 5 | (0) |
| 2015 | Goianésia | 15 | (4) |
| 2015 | Tombense | 2 | (0) |
| 2016– | Vila Nova |  ? | (?) |
 Seurajoukkueuran tilastot kattavat vain kansalliset sarjat, päivitetty 12. tammikuuta 2016.
Wendell Silva Lira (s. 7. tammikuuta 1989 Goiânia) on brasilialainen jalkapalloilija, joka edustaa kotimaansa Série B:ssä pelaavaa Vila Nova Futebol Clubea. Pelipaikaltaan molempijalkainen Lira on hyökkääjä.
Lira aloitti uransa vuonna 2007 Goiás Esporte Clubessa, jota hän edusti vuoteen 2012 asti. Kaudella 2010 hän debytoi seuran paidassa Série A:ssa pelaten seitsemässä ottelussa. Tämän jälkeen hän on pelannut ainoastaan alemmilla sarjatasoilla. Vila Nova Futebol Clubessa Lira on pelannut tammikuusta 2016 alkaen.
Liran maaliskuussa 2015 Goianésia Esporte Cluben paidassa Atlético Clube Goianiensea vastaan tekemä saksipotkumaali palkittiin tammikuussa 2016 vuoden hienoimman maalin Puskás-palkinnolla. Lira sai 46,7 prosenttia äänistä Lionel Messin saadessa 33,3 ja Alessandro Florenzin 7,1 prosenttia.
Saavutukset

Henkilökohtainen
Puskás-palkinto: 2015
Vuorirevonpapu

| Vuorirevonpapu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Koppisiemeniset
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Suku::  Revonpavut Thermopsis
Laji::  montana
Kaksiosainen nimi
 Thermopsis montana  Nutt. 
Katso myös
   Vuorirevonpapu Wikispeciesissä   Vuorirevonpapu Commonsissa 
Infobox OKNimi-testi OKIUCN-testi OK: 
Vuorirevonpapu (Thermopsis montana) on monivuotinen, hernekasveihin kuuluva ruoho, joka on alun perin kotoisin Pohjois-Amerikasta.
Ulkonäkö ja koko

Vuorirevonpapu kasvaa 40:stä 80:een senttimetriä korkeaksi. Kierteisesti olevat lehdet ovat kolmisormisia ja lehtien korvakkeet isoja ja lehdykkämäisiä. Lehdykät ovat 3–8 cm pitkiä, alta karvaisia ja vaihtelevat muodoltaan vastapuikeasta suikeaan. Vuorirevonpavun kukinto on harsu latvaterttu. Kaksineuvoisten kukkien verhiö on viisilehtinen ja kellomainen. Teriö on hernekasvien tapaan muodoltaan vastakohtainen ja perhomainen: ylinnä on purje, sivuilla siivet ja alinna kahdesta terälehdestä muodostunut venho. Väriltään teriö on keltainen ja kooltaan 20–24 mm pitkä. Suomessa laji kukkii heinäkuussa. Hedelmä on uloskaartuva, karvainen ja monisiemeninen palko.
Ulkonäöltään laji muistuttaa jossain määrin lupiineja, mihin myös viittaa lajin nimi esimerkiksi ruotsiksi (lupinväppling) ja englanniksi (False Lupin).
Levinneisyys

Vuorirevonpapu kasvaa alkuperäisenä lajina Pohjois-Amerikassa. Laji on villiintynyt luontoon muun muassa Euroopassa. Suomessa vuorirevonpapua voi tavata satunnaisesti eri puolilta maata Keski-Lappia myöten.
Elinympäristö

Suomessa vuorirevonpapua tavataan luonnosta asutuksen läheisyydestä viljelyjäänteenä tai karkulaisena. Villiintyneenä lajia kasvaa esimerkiksi joutomailla ja tienvarsilla.
Käyttö

Vuorirevonpapua viljellään sekä puutarhojen koristekasvina että pelloilla typpikasvina.
Aiheesta muualla

Kasviatlas 2020: Vuorirevonpavun (Thermopsis montana) levinneisyys Suomessa.
Puutarha.net: Vuorirevonpapu (Thermopsis montana)[vanhentunut linkki]
ITIS: Thermopsis montana (englanniksi)
United States Department of Agriculture (USDA): Thermopsis montana (englanniksi)
Vuorirevonpavun kukkia.
Troy Dargan

Troy Dargan (k. 24. joulukuuta 2023) oli australialainen rugbynpelaaja. Dargan pelasi Cookinsaarten maajoukkueessa. Hän oli tehnyt kahden vuoden sopimuksen australialaisen Canberra Raidersin kanssa pelattuaan sitä ennen Australian kakkosliigassa. Dargan teki pääsarjadebyyttinsä vuonna 2020. Dargan kuoli moottoripyöräonnettomuudessa ollessaan perheensä kanssa lomailemassa Cookinsaarilla.
Visa Heinonen

Visa Mikko Heinonen (s. 5. toukokuuta 1958 Helsinki) on suomalainen kulutustutkija, joka on toiminut professorina Helsingin yliopiston valtiotieteellisen tiedekunnan Kuluttajatutkimuskeskuksessa 1. tammikuuta 2020 lähtien. Aiemmin hän toimi kuluttajaekonomian professorina Helsingin yliopiston  maatalous-metsätieteellisessä tiedekunnassa 1. syyskuuta 2000 – 31. joulukuuta 2019.
Heinonen väitteli valtiotieteiden tohtoriksi Helsingin yliopistossa vuonna 1998.
Julkaisut

Tuovi Allén, Visa Heinonen & Mika Pantzar (toim.): Täyskäännös? Taloutemme valintojen edessä. Helsinki: Gaudeamus, 1993.
Visa Heinonen, Juri Mykkänen, Mika Pantzar & Seppo Roponen: Suomalaisen talouspolitiikan ajattelumallit valtiovarainministerien budjettiesitelmissä 1974–1994. Helsinki: Kuluttajatutkimuskeskus, 1996.
Visa Heinonen: Talonpoikainen etiikka ja kulutuksen henki: Kotitalousneuvonnasta kuluttajapolitiikkaan 1900-luvun Suomessa (väitöskirja). Helsinki: Suomen Historiallinen Seura, 1998.
Sakari Heikkinen, Visa Heinonen, Antti Kuusterä & Jukka Pekkarinen: The History of Finnish Economic Thought 1809–1917. Helsinki: Suomen Tiedeseura, 2000.
Visa Heinonen & Hannu Konttinen: Nyt uutta Suomessa! Suomalaisen mainonnan historia. Helsinki: Mainostajien liitto, 2001.
Minna Autio, Ilppo Eresmaa, Visa Heinonen, Virpi Koljonen, Petri Paju & Terhi-Anna Wilska: Pakko riittää: Näkökulmia nuorten maksuhäiriöihin ja kulutukseen. Helsinki: Nuorisotutkimusseura, 2002.
Matti Peltonen, Vesa Kurkela & Visa Heinonen (toim.): Arkinen kumous: Suomalaisen 60-luvun toinen kuva. Helsinki: Suomalaisen Kirjallisuuden Seura, 2003.
Visa Heinonen, Kaarina Hyvönen, Johanna Leskinen, Marjukka Litmala, Mika Pantzar, Krista Partti, Anu Raijas, Tarja Römer-Paakkanen & Päivi Timonen: Kuluttajaekonomia: kotitalous ja kulutus. Helsinki: WSOY, 2005.
Visa Heinonen & Jukka Kortti (toim.): Vaikuttamista ja valintoja: Monitieteisiä näkökulmia mainontaan ja kulutukseen. Helsinki: Gaudeamus, 2007.
Visa Heinonen, Markus Jäntti & Juhana Vartiainen (toim.): Kansantaloustiede, talouspolitiikka ja hyvinvointivaltio: juhlakirja Jukka Pekkarisen kunniaksi. Helsinki: Palkansaajien tutkimuslaitos, 2007.
Visa Heinonen & Matti Peltonen (toim.): Finnish Consumption: An Emerging Consumer Society Between West and East. Helsinki: Suomalaisen Kirjallisuuden Seura, 2013. https://urn.fi/urn:nbn:fi:sks-dor-000546
Shimelles Tenaw, Visa Heinonen, Sami Karhu & Petri Ollila (toim.): Osuuskunnat ja kestävä kehitys. Helsinki: Pellervo-seura, 2015.
Visa Heinonen, Jukka Kekkonen, Veli-Pekka Lehto & Heikki Patomäki: Uusi yliopistolaki 2020. Helsinki: Into Kustannus, 2016.
Aiheesta muualla

Virallinen sivusto
Visa Heinonen ResearchGatessa
Syntymäpäiväsankari: Visa Heinonen – Heinonen vieraana Yleisradion Syntymäpäiväsankari-ohjelmassa 4.5.2012
What a Girl Wants

What a Girl Wants voi viitata ainakin seuraaviin:
”What a Girl Wants”, Christina Aguileran kappale vuodelta 1999
Mistä tytöt tykkää (What a Girl Wants), yhdysvaltalainen komediaelokuva vuodelta 2003
”What a Girl Wants”, B2K-poikabändin neljäs single
”What a Girl Wants”, 4Minuten kappale.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”What a Girl Wants”, voi hakea sivunnimihaulla, laajalla sivunnimihaulla tai tekstihaulla.
Tristan Lamasine

| Tristan Lamasine |
| --- | --- |

Henkilötiedot
Syntynyt: 5. maaliskuuta 1993 (ikä 31) Thiais, Ranska
Kansalaisuus:   Ranska
Tennispelaaja
Kätisyys:  oikea
Ammattilaisena:  2010–
Palkintorahat:  484 065 USD
Kaksinpeli
Paras sijoitus:  182. (27.7.2015)
Turnausvoittoja:  1
Voitot/tappiot:  1–4
Grand Slam -turnauksissa
Wimbledon:  1. kierros (2016)
Nelinpeli
Paras sijoitus:  294. (10.11.2014)
Turnausvoittoja:  2
Voitot/tappiot:  3–10
Grand Slam -turnauksissa
Ranskan avoimet:  1. kierros (2015)
Aiheesta muualla
ITF
ATP
Tristan Lamasine (s. 5. maaliskuuta 1993 Thiais) on ranskalainen tennispelaaja. Oikeakätinen Lamasine on ollut ammattilainen vuodesta 2010 alkaen. Heinäkuussa 2015 hän on ATP-rankingissa kaksinpelissä sijalla 182, joka on hänen tähänastisen uransa paras sijoitus.
Lamasine on voittanut urallaan yhden ATP-tason turnauksen kaksinpelissä, vuoden 2015 Tampere Openin, jossa hän kaatoi finaalissa Brasilian André Ghemin. Lamasine ja Ghem voittivat yhdessä turnauksen nelinpelin. Grand Slam -turnauksissa Lamasine on ollut parhaimmillaan toisella karsintakierroksella Ranskan avoimissa ja Wimbledonissa. Nelinpelissä hän on saavuttanut kaksi ATP-turnausvoittoa.
Lamasinen valmentajana toimii Laurent Raymond.
Tonavanpernaruoho

| Tonavanpernaruoho |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Brassicales
Heimo::  Ristikukkaiskasvit Brassicaceae
Suku::  Pernaruohot Sisymbrium
Laji::  austriacum
Kaksiosainen nimi
 Sisymbrium austriacum  Jacq. 
Katso myös
   Tonavanpernaruoho Wikispeciesissä   Tonavanpernaruoho Commonsissa 
Infobox OKNimi-testi OK: 
Tonavanpernaruoho (Sisymbrium austriacum) on kaksivuotinen ristikukkaiskasvilaji.
Ulkonäkö

Laji kasvaa 20–60 senttimetriä korkeaksi. Varsi on pystykasvuinen ja monihaarainen. Lehdet ovat kaljut, kiiltävät ja pariliuskaiset. Kukintona on keltakukkainen terttu. Lidut ovat otakärkisiä, kahdesta kuuteen senttimetriä pitkiä ja ohuita.
Levinneisyys

Tonavanpernaruohoa esiintyy alkuperäisenä Etelä-Euroopassa ja eteläisessä Keski-Euroopassa. Pohjoismaissa ja Suomessa se on hyvin harvinainen ja satunnainen tulokas.
Aiheesta muualla

Suomen Lajitietokeskus: Tonavanpernaruoho (Sisymbrium austriacum)
Integrated Taxonomic Information System (ITIS): Sisymbrium austriacum (englanniksi)
Global Biodiversity Information Facility (GBIF): Sisymbrium austriacum (englanniksi)
Torgallmenningen

Torgallmenningen
Torgallmenningen on kävelykatu ja aukio Norjan toiseksi suurimman kaupungin, Bergenin keskustassa. Kävelykadulla on useita tavarataloja, liikkeitä ja ravintoloita sekä seitsemän metriä korkea Dyre Vaan veistämä merimiesten patsas.
Aiheesta muualla

Kuvia tai muita tiedostoja aiheesta Torgallmenningen Wikimedia Commonsissa
Tribeca (täsmennyssivu)

Tribeca (tai TriBeCa) voi tarkoittaa ainakin seuraavia:
Tribeca, alue Manhattanilla, New Yorkissa
Tribecan elokuvajuhlat, vuosittaiset elokuvajuhlat New Yorkin Tribecassa
Tribeca Productions, Robert De Niron ja Jane Rosenthalin 1989 perustama elokuvayhtiö
Tribeca, yhdysvaltalainen televisiosarja vuodelta 1993
Subaru Tribeca, Subarun automalli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tribeca”, voi hakea sivunnimihaulla, laajalla sivunnimihaulla tai tekstihaulla.
Torgau

| Torgau |
| --- | --- |
 Hartenfelsin linna
 vaakuna
 Torgau
 Koordinaatit: 51°33′37″N, 13°00′20″E 
Valtio:  Saksa
Osavaltio:  Saksi
Hallintopiiri:  Nordsachsen
Hallinto:  
 – Pormestari:  Andrea Staude (SPD)
Pinta-ala:  
 – Kokonaispinta-ala:  102,55 km²
Korkeus:  78 m
Väkiluku (2015):  20 047
 – Väestötiheys:  195,5 as./km²
 
 www.torgau.eu 
Infobox OKVirheellinen NIMI-arvo: 
Torgau on kaupunki Saksassa Saksin osavaltiossa Elben rannalla. Kaupungissa on arviolta 20 047 asukasta (vuonna 2015) ja sen pinta-ala on 102,55 neliökilometriä.
Torgau muistetaan parhaiten paikkana, jossa puna-armeijan ja länsiliittoutuneiden joukot kohtasivat toisessa maailmansodassa 25. huhtikuuta 1945.
Hartenfelsin linna
Großer Teich -järvi
Kaupungin raatihuone
Aiheesta muualla

Kuvia tai muita tiedostoja aiheesta Torgau Wikimedia Commonsissa